A Visegrádi Négyek miniszterelnökei Prágában gyűltek össze megvitatni a koronavírus terjedése miatt felvetődött kérdéseket, mert már Csehországban és Lengyelországban is megjelent a fertőzés.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Rendkívüli visegrádi kormányfői csúcstalálkozót tartottak szerda délelőtt Prágában. A varsói kezdeményezésre összehívott tanácskozáson a cseh, a lengyel, a magyar és a szlovák miniszterelnök a koronavírus-járvány terjedésének megakadályozásával kapcsolatos időszerű kérdéseket vitatták meg.

Orbán Viktor a tanácskozás után emlékeztetett, hogy a koronavírus már megjelent a V4 országokban is – Csehországban öt, Lengyelországban egy fertőzött van –, s azt is mondta, tudták, hogy ez be fog következni. Hozzátette, hogy Magyarországon még nem bukkant fel ilyen eset, de nincsenek illúziói:

Arra készülünk, hogy nekünk is szembe kell néznünk a fertőzéssel."

Arról is beszélt a magyar miniszterelnök, hogy népegészségügyi szempontból összehangolják a V4-kormányok tevékenységét.

Andrej Babis cseh miniszterelnök arról beszélt, hogy nincs ok pánikra, de körültekintőnek kell lenni. Mateusz Morawiecki lengyel kormányfő a folyamatos információcsere fontosságát emelte ki. Szerinte váratlanul érte őket a koronavírus ügye, ezért is volt szükség a találkozóra.

A Peter Pellegrini szlovák miniszterelnök azt mondta, hogy 7700 ággyal készülnek egy esetleges koronavírus-járványra. Szlovákia – mondta – nyitott ország, így előbb-utóbb eljuthat a fertőzés az országba.